b"\n_START_ARTICLE_\nDevon Aoki\n_START_SECTION_\nTidlig liv\n_START_PARAGRAPH_\nAoki ble f\xc3\xb8dt i New York City. Hennes japanske far er Rocky Aoki, en tidligere olympisk bryter og eier av restaurantkjeden Benihana. Hennes mor, Pamela Hilburger, er smykkedesigner. Hennes bror, Steve Aoki, er DJ i Los Angeles og eier av plateselskapet Dim Mak._NEWLINE_Devon Aoki ble oppdaget i New York p\xc3\xa5 en Rancid-konsert hun hadde sneket seg inn p\xc3\xa5. Hun begynte som modell i en alder av 13 \xc3\xa5r.\n_START_SECTION_\nKarri\xc3\xa8re\n_START_PARAGRAPH_\nHun har opptr\xc3\xa5dt i filmene 2 Fast 2 Furious, D.E.B.S. og Sin City, i tillegg har hun v\xc3\xa6rt avbildet i en mengde blader. Hun har v\xc3\xa6rt modell for motehusene Lanc\xc3\xb4me, Chanel og Versace. _NEWLINE_Tidlig i sin karri\xc3\xa8re hadde Aoki en cameoopptreden i Duran Durans musikkvideo \xc2\xabElectric Barbarella\xc2\xbb, og senere en cameoopptreden i Ludacris' musikkvideo \xc2\xabAct a Fool\xc2\xbb, en sang som var med p\xc3\xa5 lydsporet til filmen 2 Fast 2 Furious."